Elg på bytur druknet i Mjøsa
To elger hadde søndag forvillet seg inn i Hamar sentrum. Flere politipatruljer har fulgt elgene på bytur. Etter at de to dyrene løp gjennom sentrum tok den ene fart mot Hamar Vest, mens den andre la på svøm mot Helgøya. Les også: Hvor mange brannmenn trengs for å få en elg opp fra et basseng? Ute på vannet var det flere båter, og mange prøvde å nærme seg elgen for å lede den inn mot land. Det fikk fatale følger for elgen. – Du skal holde deg langt unna slik at du ikke stresser dyret. Man skal ikke prøve å nærme seg, sier medlem i fallviltgruppa i Hamar, Ove Magne Bufseth, og legger til:Brannvesenet skal ha prøvd å redde elgen, men den druknet flere hundre meter fra land. Etter at elgen døde ble den slept inn til land av brannvesenet. Nå vil den ifølge Bufseth bli destruert. Ikke bare, bare: Her prøver elgen seg på bronsehjorten Torkil Odnes Kløvning så elgene da de var på vei ned mot Mjøsa. Han la merke til dem da de løp over en kirkegård i retning sentrum, og bestemte seg derfor for å stoppe og se etter skogens konge. Ifølge politiet er den andre elgen sist observert i nærheten av Ankerskogen. – Nå håper vi at det ikke blir flere meldinger om elg, og at den etter hvert får roet seg ned, sier operasjonsleder i Hedmark politidistrikt Therese Hoff Bylterud. Har du sett? Elg frøs fast i isen
Først var elgen på bytur, så la den på svøm i Mjøsa. Der ble den så stresset av båter at den druknet.